**Sociālās iekļaušanas politikas koordinācijas komitejas sēdes**

PROTOKOLS Nr. 2

**2024.** **gada 29. maijā**

**plkst. 13:00**

Teams platforma

Meeting ID: 346 167 803 413

Passcode: QwXvht

**Sēdē piedalās:**

|  |  |
| --- | --- |
| **Sociālās iekļaušanas politikas koordinācijas komitejas vadītājs** | |
| Ingus Alliks | Labklājības ministrijas (turpmāk – LM) valsts sekretārs |
|  | |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | LM Sociālās politikas plānošanas un attīstības departamenta direktores vietniece |
|  |  |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Darja Behtere | Centrālās statistikas pārvaldes Sociālās statistikas departamenta Sociālās statistikas metodoloģijas daļas vecākā eksperte |
| Dzintra Mergupe-Kutraite | Izglītības un zinātnes ministrijas Izglītības departamenta vecākā eksperte |
| Evita Kuriga | Ārlietu ministrijas Eiropas Savienības Koordinācijas un politiku departamenta, COREPER I sagatavošanas nodaļas vecākā referente |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Inga Lukjanoviča | Satiksmes ministrijas Sabiedriskā transporta pakalpojumu departamenta vecākā referente |
| Ludis Neiders | Ekonomikas ministrijas Analītikas dienesta ekonomists |
| Evita Ozoliņa | Kurzemes plānošanas reģiona administrācijas vadītāja |
| Agnese Pabērza-Draudiņa | Vides aizsardzības un reģionālās attīstības lietu ministrijas (turpmāk – VARAM) Pašvaldību departamenta Pašvaldību pārraudzības nodaļas vecākā eksperte |
| Marika Petroviča | Veselības ministrijas Veselības aprūpes departamenta Integrētās veselības aprūpes nodaļas vadītāja |
| Ilona Puide | VARAM Pašvaldību departamenta Pašvaldību pārraudzības nodaļas vecākā eksperte |
| Linda Romele | Latvijas Brīvo arodbiedrību savienības eksperte izglītības un nodarbinātības jautājumos |
| Mārīte Rozentāle | Biedrības „EAPN-Latvia” valdes locekle |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Sandra Segliņa | Tieslietu ministrijas Stratēģijas departamenta vecākā referente |
| Dace Strautkalne | Zemgales plānošanas reģiona galvenā speciāliste sociālajos jautājumos |
| Jānis Šnakšis | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vadītājs |
| Vita Vīlistere | Valsts policijas Galvenās kārtības policijas pārvaldes Prevencijas vadības biroja Daudznozaru prevencijas nodaļas priekšniece |

**Sēdē nepiedalās:**

|  |  |
| --- | --- |
| Aija Barča | biedrības “Latvijas Pensionāru federācija” priekšsēdētāja |
| Edīte Bēvalde | biedrības “Latvijas Lauku sieviešu apvienības” pārstāve |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante |
| Ilona Jekele | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vadītāja |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece |
| Iluta Lāce | biedrības „Centrs “MARTA”” vadītāja |
| Iveta Neimane | biedrības „Latvijas Cilvēku ar īpašām vajadzībām sadarbības organizācija „Sustento”” valdes locekle |
| Guna Kalniņa-Priede | Vidzemes plānošanas reģiona Administrācijas vadītāja |
| Vaira Vucāne | nodibinājuma “Latvijas Bērnu fonds” viceprezidente |

**Citi sēdes dalībnieki:**

|  |  |
| --- | --- |
| Alīna Klimone | LM Sociālā darba un sociālās palīdzības politikas departamenta vecākā eksperte |
| Ilze Skrodele-Dubrovska | LM Sociālā darba un sociālās palīdzības politikas departamenta direktore |

**Sēdi protokolē:**

Evija Kūla LMSociālās politikas plānošanas un attīstības departamenta direktores vietniece

**Sociālās iekļaušanas politikas koordinācijas komitejas (turpmāk – komiteja) 29.05.2024. sēdes darba kārtība:**

1. Komitejas sēdes atklāšana un darba kārtības apstiprināšana.
2. Satversmes tiesas spriedums par minimālo ienākumu sliekšņiem un tā izpildes progress.
3. Citi jautājumi.
4. **Komitejas sēdes atklāšana un darba kārtības apstiprināšana.**

**­ (I.Alliks)**

**I.Alliks** atklāj otro šī gada komitejas sēdi un jautā, vai ir iebildumi par darba kārtību. Iebildumi netiek saņemti.

*Nolemj: apstiprināt darba kārtību.*

1. **Satversmes tiesas spriedums par minimālo ienākumu sliekšņiem un tā izpildes progress.**

**(E.Kūla)**

(I.Alliks, P.Leiškalns, L.Romele, S.Vasiļjeva)

Komitejas vadītājs I.Alliks informē, ka šodien tiks sniegta prezentācija par 2023. gada 5. oktobrī pasludināto Satversmes tiesas spriedumu par minimālo ienākumu sliekšņiem, sniedzot informāciju par pieteikuma tiesai iesniegšanas pamatojumu, Satversmes tiesas lēmuma būtību un LM piedāvājumu Satversmes tiesas sprieduma izpildei. Tiek dots vārds komitejas vadītāja vietniecei Evijai Kūlai.

E.Kūla sniedz prezentāciju par LM piedāvājumu Satversmes tiesas sprieduma izpildei.

P.Leiškalns komentē par datu, kuri tiek izmantoti minimālo ienākumu sliekšņu aprēķināšanai, nobīdi – uzskata, ka trīs gadi ir pārāk garš laika periods. Stabilas naudas vērtības saglabāšanās periodos šī laika nobīde nav būtiska, taču inflācijas periodā šāda nobīde ir nozīmīga. Uzskata, ka būtu pamatotāk minimālo ienākumu līmeņu pārskatīšanu veikt oktobrī vienlaikus ar pensiju indeksāciju. Divu procentpunktu pieaugums zemākajam minimālajam ienākumu līmenim faktiski ir 10 % palielinājums, tāpēc nav saprotams tik būtisks valsts līdzfinansējuma GMI un mājokļa pabalsta izmaksai palielinājums pašvaldībām. Ir ļoti piesardzīgs par minimālo ienākumu sliekšņu pietuvināšanos minimālo pensijas aprēķina bāzei.

L.Romele jautā, vai palielinājums par 29 *euro* mēnesī nodrošinās apģērba un pārtikas pamatvajadzības trūcīgajiem iedzīvotājiem?

S.Vasiļjeva, atbildot uz P.Leiškalna komentāru par to, ka krīzes periodos minimālo ienākumu sliekšņu noteikšanas metode nav pietiekami atbilstoša, argumentē, ka, gatavojoties Satversmes tiesai, tika vērtēts 10 gadu periodā, kā mainās patēriņa cenas un patēriņa cenu indekss, salīdzinot ar ienākumu mediānas izmaiņām. Izvērtējuma rezultātā secināts, ka laikā, kad ir stabilizējusies ekonomiskā situācija, mediānas pieaugums ir krietni augstāks nekā patēriņa cenu indeksa pieaugums. Turklāt sociālās aizsardzības sistēma netiek veidota krīzes periodiem, - to veido, lai tā darbotos ilgtermiņā un stabili. Savukārt krīzes situācijās Latvijā tāpat kā citās ES dalībvalstīs tika pilnveidoti esošie atbalsta pakalpojumi, gan ieviesti jauni terminēti atbalsta veidi. Tā ir ES piemērota, elastīga pieeja papildu atbalsta sniegšanā krīzes situācijās. Turklāt normatīvajos aktos ir noteikts, ka pie negatīvām ienākumu mediānas izmaiņām minimālie ienākumi nemazinās, proti, atbalsts netiek samazināts, bet tas tiek saglabāts iepriekšējā apmērā. Otrs jautājums, kas ir liels izaicinājums ne tikai mums, bet visās ES dalībvalstīs kopumā, ir rast atbildes uz jautājumu, kā izmērīt cilvēka cienīgu dzīvi monetārā izteiksmē. Satversmes tiesas spriedumos ir vairākkārt uzsvērta cilvēka paša atbildība. Valsts atbildība iestājas brīdī, kad cilvēks objektīvu iemeslu dēļ nespēj gūt ienākumus un tam ir nepieciešams papildu atbalsts. Sociālajā politikā tiecamies atbalstīt cilvēkus, kuri ir strādājuši un veikuši sociālās iemaksas. LM priekšlikums paaugstināt zemāko minimālo ienākumu slieksni līdz 22% tika piedāvāts, lai saglabātu motivāciju cilvēkiem strādāt un maksāt nodokļus.

E.Kūla uzsver, ka minimālo ienākumu slieksnis ir relatīvs rādītājs un minimālo ienākumu adekvātums trūcīgākajiem cilvēkiem ir jāveido samērīgi ar citu cilvēku gūtajiem ienākumiem. Lai saņemtu sociālo palīdzību, netiek ņemts vērā, vai cilvēks ir strādājis un veicis sociālās iemaksas. Ja vērtē, vai trūcīgie iedzīvotāji var ar šo pabalstu apmierināt pārtikas un apģērba pamatvajadzību, tad jāvērtē arī cilvēku, kuri strādā par zemu atalgojumu, spēja nodrošināt šīs pamatvajadzības. Nevar radīt situāciju, kad trūcīgākajiem cilvēkiem tiek nodrošināts identisks dzīves līmenis kā cilvēkiem, kuri strādā par zemu atalgojumu un cenšas nodrošināt šīs pamatvajadzības saviem spēkiem. Šis bija augstākais palielinājums, ko LM varēja piedāvāt. Vienlaicīgi E.Kūla atbalsta P.Leiškalna kunga bažas par tuvināšanos minimālās pensijas aprēķina bāzei. Attiecībā uz līdzfinansējumu pašvaldībām, E.Kūla norāda, ka līdzfinansējuma pieaugums tika aprēķināts atbilstoši izdevumu pieauguma pašvaldībām 2%p palielinājuma rezultātā.

P.Leiškalns piekrīt, ka cilvēka cieņa ir pašam cilvēkam jānopelna. Valsts uzdevums ir šo cilvēka cieņu nodrošināt tām personām, kuras nevar ietekmēt savu materiālo situāciju – cilvēki, kuriem ir ierobežota darbspēja, bērni un pensijas vecuma cilvēki.

E.Kūla papildina, ka 20% ienākumu slieksnis ir zemākais likumā noteiktais, taču sociālajā palīdzībā 84% no GMI pabalsta saņēmējiem vienlaikus saņem arī citus pabalstu veidus un noteiktiem ģimeņu veidiem kopējie mājsaimniecības ienākumi no sociālajiem transfertiem un valsts sniegtā atbalsta sasniedz 45% no ienākumu mediānas. Vienlaikus E.Kūla uzsver, ka sociālajā palīdzībā tiek vērtēta individuālā situācija atšķirībā no pārējām sociālās aizsardzības sistēmām.

I.Alliks informē, ka LM virzīsies tālāk ar šo piedāvājumu, diskusijas vēl notiks gan Ministru kabinetā, gan Saeimā. Iespējams, varētu būt arī kādas izmaiņas šajā LM piedāvātajā risinājumā budžeta sarunu rezultātā.

P.Leiškalns tērzētavā komentē, ka ierobežotā budžeta situācijā var piedāvāt palielināt tikai par vienu procentpunktu un par 3 mēnešiem samazināt nobīdi.

I.Alliks pateicas par diskusiju un aicina komitejas locekļus atbalstīt LM priekšlikumu par minimālo ienākumu sliekšņu izmaiņām citos diskusiju formātos.

*Nolemj: pieņemt zināšanai LM piedāvājumu.*

1. **Citi jautājumi.**

**(I.Alliks)**

(E.Kūla)

E.Kūla informē, ka 2024. gada 4. –5. jūlijā Rīgā plānots labās prakses pieredzes apmaiņas seminārs “Minimālo ienākumu adekvātums”. Latvijas un septiņu Eiropas Savienības (ES) dalībvalstu (Beļģijas, Horvātijas, Kipras, Lietuvas, Polijas, Slovākijas un Slovēnijas) pārstāvji un eksperti tiksies, lai diskutētu par jautājumiem saistībā ar minimālo ienākumu adekvātumu, cilvēka cieņu un sociālās aizsardzības sistēmu ilgtspēju.

I.Alliks informē, ka nākamā sēde plānota septembrī, par darba kārtību informēsim atsevišķi.

*Sēdi beidz plkst. 13:50.*

Pielikumā: LM prezentācija “Satversmes tiesas spriedums par minimālo ienākumu sliekšņiem un tā izpildes progress.” (11 slaidi).

Komitejas vadītājs (paraksts\*) I.Alliks

Protokolēja (paraksts\*) E.Kūla